MARIO-WEB	Bahorel ère un gojat de bona encolia, e de mala companhia, valent, de man traucada, prodig enquia vier ena generositat, charraire enquia arribar ena eloquéncia, atrevit enquia arribar ath desvergonhament; era mielhor pasta de diable qu’ei possible trapar; auie justets temeraris e pensades de color escarlata; ère rambalhaire, ei a díder, arren l’agradaue mès coma ua peleja, se non ère ua susmauta; e arren mès qu’ua susmauta, se non ère ua revolucion; qu’ère tostemp prèst a trincar ua veirina, dempús a desempeirar un carrèr e dempús a hèr quèir un govèrn, entà veir er efècte.